**UPUTE ZA SISTEMATSKE PREGLEDE OBVEZNIKA ZA UPIS U PRVI RAZRED OSNOVNE ŠKOLE U ŠK.GODINI 2020/2021**

Poštovani/e,

S obzirom na novonastalu epidemiološku situaciju i nove mjere zaštite s kojima se moramo nositi sistematski pregledi će se obavljati na slijedeći način:

1. S djetetom na pregled dolazi samo jedan roditelj i obveznik pregleda ( ne dovoditi stariju ili mlađu djecu u pratnji ), u točno zadanom terminu na vrijeme ( molimo roditelje koji dolaze u pratnji da nose zaštitne maske )
2. Ukoliko netko od djece ima respiratorne tegobe ili temperaturu, neće dolaziti na pregled ( jer neće biti primljeni ) nego će se telefonski javiti za daljnji dogovor – 023/386-820

( ponedjeljkom i četvrtkom popodne od 14,00 – 15, 00 h i 18,30 – 19,30 h, utorkom, srijedom i petkom ujutro od 12,00 -13,30 h, kako bi se pregledi mogli neometano i brže provoditi u svrhu što kraćeg zadržavanja u zdravstvenoj ustanovi ) ili mailom na skolska.biograd@gmail.com

1. Pri dolasku u čekaonicu obavezna je dezinfekcija ruku roditelja i djeteta
2. Djetetu i pratnji će se pri dolasku beskontaktnim toplomjerom izmjeriti temperatura ( ukoliko netko bude imao povišenu TT, neće biti pregledan već će se dogovoriti novi termin )
3. Roditelj će morati ispuniti i potpisati **IZJAVU ( o riziku zaraze korone virusom )** da prema svom saznanju **NISU** bili u riziku zaraze SARS-Cov-2 virusom, te **UPITNIK** o podacima o djetetu ( anamneza ) s točnim kontaktima i mail adresama
4. U čekaonici / odvojenoj sobi će se provoditi test crteža čovjeka i precrtavanje likova, radi postepenog uvođenja djeteta u pregled i manjeg zadržavanja u ambulanti, dijete ulazi samo na pregled, iznimno s roditeljem koji se u tom slučaju smješta na propisanu udaljenost od zdravstvenog osoblja
5. Sestrinski dio pregleda ( mjerenje visine i težine, opsega struka i tlaka, te ispitivanje vida na daljinu cca 10 min )
6. Liječnički dio pregleda ( potpuni fizikalni pregled, procjena zrelosti – cca 15 min )
7. Preporučljivo cijepljenje protiv OSPICA, ZAUŠNJAKA i RUBEOLE prema redovnom kalendaru cijepljenja
8. Sa sobom ponijeti ispis ili presliku cjepne iskaznice ( uzeti od pedijatra, **ne dizati** žuti pedijatrijski karton, ( ZA DJECU UPISANU KOD DR. KEVRIĆ U BIOGRADU RODITELJI NE TREBAJU PODIZATI ISPIS) eventualno ispis kartona ukoliko pedijatri budu u mogućnosti ispisivati, koji nećemo morati vraćati nazad ), zdravstvenu iskaznicu, iskaznicu imunizacije, kopije povijesti bolesti i specijalističkih nalaza djece koja boluju od kroničnih bolesti ( nalaze specijalista, logopeda…..) – ili oni koji žele mogu ispis cjepnog statusa i nalaze poslati mailom na [skolska.biograd@gmail.com](mailto:skolska.biograd@gmail.com) ili faxom na 023/386-821 barem tri dana prije termina pregleda
9. Nalaze krvi i urina, te ispunjene zubne putovnice će ponijeti samo oni koji ih već imaju ( koji su vadili krv (ili imaju nalaz koji nije stariji od 6 mjeseci u odnosu na termin pregleda) i riješili stomatologa prije epidemije, nalazi krvi i urina vađeni u laboratoriju u Biogradu po rasporedu do 16.03.20. su već podignuti i nalaze se kod nas ), ostali NE TREBAJU VADITI KRV NI URIN, TE NE TREBAJU IĆI STOMATOLOGU – ukoliko epidemiološka situacija bude dozvoljavala obavit će se naknadno na jesen
10. MOLIMO DA VSE POŠTUJU TOČNI TERMINI PREGLEDA, RADI ŠTO BRŽEG I LAKŠEG OBAVLJANJA, TE KAKO BI SE IZBJEGLO SUSRETANJE DJECE I RODITELJA NA HODNIKU
11. Molimo da djeca prije pregleda doručkuju ili ručaju ( ovisno o terminu pregleda )
12. Pregledi će se obavljati u AMBULANTI ŠKOLSKE MEDICINE U BIOGRADU N/M ( Dom zdravlja Biograd, Matije Ivanića 6, prvi kat, od lifta hodnik lijevo, pa do kraja, zadnja vrata s lijeve strane )

**HVALA NA RAZUMIJEVANJU**

**TIM ŠKOLSKE MEDICINE BIOGRAD**